[{"text_idx": "#000002", "text": "Bildo: soldatoj au\u0306skultas Ramzan Kadirov, c\u0302efo de la rusia provinco C\u0302ec\u0302enio, kiu alparolas c\u0302irkau\u0306 10 000 militistojn en Grozno, mardon 29an de marto 2022."}, {"text_idx": "#000003", "text": "Dum fine de la semajno, la rusia invado en Ukrainio komencos sian sesan monaton, la rusia armeo frontas kreskantan bezonon de trupoj."}, {"text_idx": "#000004", "text": "En C\u0302ec\u0302enio, por kontentigi la celojn de la Kremlo, la au\u0306toritatoj utiligas kontestindajn metodojn, lau\u0306 defendantoj de Homaj rajtoj."}, {"text_idx": "#000005", "text": "Kvankam malfondita de la rusiaj au\u0306toritatoj kvar monatojn antau\u0306en, \"Me\u0301morial\" konservis multajn kontaktojn en C\u0302ec\u0302enio. De pluraj semajnoj, la NRO ricevas informojn, lau\u0306 kiuj la sekurecaj servoj forkaptas virojn kaj trudas ilin varbig\u0302i kiel volontuloj por batali en Ukrainio."}, {"text_idx": "#000006", "text": "Aleksandr C\u0302erkasov estas la prezidento de la administracia konsilio de la Centro de la homaj rajtoj Memorial : \u00ab La c\u0302ec\u0302ena policistoj arestas la homojn, kiuj antau\u0306e figuris en kelkaj dosieroj kaj ili proponas al ili : \" Vi povas skribi, ke vi volas volontulig\u0302i, au\u0306 vi povas pagi, au\u0306 vi povas esti enkarcerigita\" \u00bb"}, {"text_idx": "#000007", "text": "Lau\u0306 la informoj kolektitaj de Memorial, la elac\u0302etmonoj atingas la sumon de 250 000 g\u0302is 500 000 rubloj (4 400 g\u0302is 8 800 eu\u0306roj)."}, {"text_idx": "#000008", "text": "La 85 regionoj au\u0306 teritorioj de la Rusia Federacio, inter kiuj C\u0302ec\u0302enio, ricevis kiel mision formi batalionojn de c\u0302irkau\u0306 400 viroj ag\u0302aj de 18 g\u0302is 60 jaroj. Tiun mision, la c\u0302ec\u0302ena estro Ramzan Kadirov plenumas fiere."}, {"text_idx": "#000009", "text": "\u00ab En c\u0302iu regiono, bataliono de volontuloj estas organizata. Ramzan Kadirov ofte montris, ke li estas la unua partoprenanto en tiu milito, en c\u0302iaj siaj aspektoj \u00bb, asertas Aleksandr C\u0302erkasov."}, {"text_idx": "#000010", "text": "En sia rekrutiga kampanjo, Ramzan Kadirov povas kalkuli ankau\u0306 pri la c\u0302ec\u0302enaj religiaj altranguloj, kiuj kvalifikas \u00ab g\u0302ihado \u00bb la rusian militan operacon en Ukrainio."}, {"text_idx": "#000011", "text": "Rusio : la Supera kortumo malfondas la NeRegistaran Organizaj\u0302on \"Memorial\", piliero de la defendo de liberecoj"}, {"text_idx": "#000012", "text": "C\u0302ec\u0302enio : pluraj centoj da c\u0302ec\u0302enoj manifestaciis antau\u0306 la Konsilio de Eu\u0306ropo kontrau\u0306 arbitraj arestoj"}, {"text_idx": "#000013", "text": "Milito en Ukrainio: denuncante la \u00ab nehumanan reg\u0302imon \u00bb de Vladimir Putin, kelkaj rusianoj batalas kun Ukrainianoj"}, {"text_idx": "#000014", "text": "Bildo: Virino en la ruinaj\u0302oj de domo en Slovjansk, Donbaso, la 1an de junio."}, {"text_idx": "#000015", "text": "De post la komencig\u0302o de la milito en Ukrainio, miloj da eksterlandanoj venas de la tuta mondo por batali kontrau\u0306 la rusia armeo. Inter tiuj soldatoj, la mediato \"franceinfo\" sukcesis pridemandi Rusianojn, kiuj opozicias la reg\u0302imon de Vladimir Putin."}, {"text_idx": "#000016", "text": "\u00ab Mi ne reiros al Rusio \u00bb, diras Igor presksau\u0306 ridetante. Por fronti la rusian invadon de Ukrainio, la ukrainiaj trupoj estas helpataj de miloj da eksterlandaj batalantoj, inter kiuj kelkaj ec\u0302 devenas de Rusio. Igor ekzemple, devenas de Kandalaks\u0302a apud la Finnlanda landlimo. De sep jaroj, la rusia batalanto estas deplojita en Donbaso. \u00ab Mi ideologie batalas de 2010, milite de 2015 \u00bb, eksplikas tiu eks-ing\u0302eniero, aktivulo pri Homaj rajtoj."}, {"text_idx": "#000017", "text": "Igor lacas, li ripozas malproksime de la batalfronto, kie de kvar monatoj la kremla armeo bombadas senc\u0302ese. Tiujn lastajn semajnojn, la bataloj aliparte intensig\u0302is. Post Severodonieck, la Rusianoj konkeris Lisic\u0302ajnsk, dimanc\u0302on 3an de julio. Sed li certigas : malgrau\u0306 la mortintoj kaj la konflikto, kiu enplektig\u0302as, li venis tien \u00ab por lukti, por batali \u00bb."}, {"text_idx": "#000018", "text": "\u00ab Mi estis atestanto pri maljusteco kaj foresto de libereco spertita de la log\u0302antaro. La reg\u0302imo senc\u0302ese mensogas, same kiel dum la Sovetunia periodo. Pro tio mi kontrau\u0306is tiun nehumanan reg\u0302imon \u00bb li precizigas."}, {"text_idx": "#000019", "text": "Li konfidis, ke li estis hororigita de la krimoj plenumintaj de la soldatoj de la rusia armeo, interalie en Buc\u0302a : \u00ab Plejparte de ili estis viktimoj de cerbolavado, sed tio ne estas pravigo. Ili estas murdistoj, seksperfortistoj kaj rabistoj. \u00bb"}, {"text_idx": "#000020", "text": "La rusia armeo suferis grandan perdon de post la komencig\u0302o de la invado de Ukrainio. Lau\u0306 la ukrainia prezidento Volodimir Zelenskij, pli ol 30 000 rusiaj soldatoj estis mortigitaj. \u00ab Tio estas grava tributo, sed tio estas la paginda prezo por kontentigi la imperiismajn ambiciojn de la rusiaj estroj subtenataj de la log\u0302antaro \u00bb, opinias Igor. Lau\u0306 li, la rusiaj estroj dividas la saman mondkoncepton ol Vladimir Putin, kio igas nevers\u0302ajna s\u0302ang\u0302on de reg\u0302imo post mallonga tempo."}, {"text_idx": "#000021", "text": "La militisto, malproksime de sia naskig\u0302loko certigas : lia \u00ab plej granda deziro estas akiri la ukrainian naciecon \u00bb."}, {"text_idx": "#000022", "text": "Video: Slovjansko kaj Kramatorsko estas draste bombaditaj de la rusia armeo"}, {"text_idx": "#000023", "text": "Pasintan dimanc\u0302on, multegaj pafoj de grenadj\u0302etiloj al Slovjansko okazigis \u00ab multajn mortintojn kaj vunditojn \u00bb, anoncis la urbestro de tiu urbo oriente de Ukrainio sub la premo de la rusia armeo."}, {"text_idx": "#000024", "text": "Tetiana Ignac\u0302enko, porparolantino de la regiono Donecko, al kiu apartenas Slovjansko precizigis al la mediato Suspilne, ke tiuj frapoj okazigis \u00ab ses mortintojn kaj dek kvin vunditojn \u00bb, kaj refaris la alvokon de la au\u0306toritatoj al la log\u0302antoj, ke ili forlasu la regionon, dum la frontlinio estas nur kelkajn kilometrojn de Slovjansko."}, {"text_idx": "#000025", "text": "Lau\u0306 la ukrainiaj mediatoj, unu el la urbaj foiroj estis flamigita post unu el tiuj frapoj."}, {"text_idx": "#000026", "text": "Pli sude, la urbo Kramatorsko, administracia centro de Donbaso sub ukrainia kontrolo, estis trafita duan sinsekvan fojon de raketoj \"Smertch\", lau\u0306 la urbestro de la urbo Oleksandr Gontcharenko."}, {"text_idx": "#000027", "text": "Tiuj frapoj, kiuj tus\u0302is log\u0302atan kvartalon kaj neokupitan hotelon, ne okazigis viktimojn, li precizigis."}, {"text_idx": "#000028", "text": "Slovjansko kaj Kramatorsko, ambau\u0306 simbolaj urboj plu estas sub la minacoj de la rusiaj urboj, precipe de post la avanco de la rusiaj fortoj. Tiuj c\u0302i asertas, ke ili konkeris Lisic\u0302anskon. La ukrainia armeo konfirmis sian eksigon de tiu municipo."}, {"text_idx": "#000029", "text": "Milito en Ukrainio : perforta represio en Moskvo dum kontrau\u0306militaj manifestacioj"}, {"text_idx": "#000031", "text": "Atako de misilo trafis butikumcentron de urbo centre de Ukrainio. La fremda gazetaro raportas pri tiu nova dramo kaj sin demandas koncerne la rusian militan strategion."}, {"text_idx": "#000032", "text": "Civiluloj fug\u0302antaj flamigitan konstruaj\u0302on, glutitan en dika nigra fumo ; pli malproksime, helpsukuraj teamoj portantaj vunditojn sur brankardoj : tiuj bildoj cirkulas en la sociaj retoj de post la atakoj per rusiaj misiloj, pasintan lundon 20an de junio de butikumcentro de Kremenc\u0302uk, centre de Ukrainio."}, {"text_idx": "#000033", "text": "Aliaj \u00ab scenoj de hororo \u00bb, kiel nomas ilin en Tvitero la korespondanto en Ukrainio de The Economist, montras ankau\u0306 la situacion ene de la konstruaj\u0302o."}, {"text_idx": "#000034", "text": "\u00ab La helpsukuraj operacoj dau\u0306ras en Kremenc\u0302uk sed estas klare, ke la nombro de viktimoj estos alta \u00bb, precizigas la j\u0302urnalisto en sia persona retpag\u0302o."}, {"text_idx": "#000035", "text": "\u00ab Ukrainio esprimas sian maltrankvilig\u0302on kaj timas, ke multaj civiluloj mortis au\u0306 estis vunditaj \u00bb, raportas NBC. La ukrainiaj au\u0306toritatoj asertas, ke almenau\u0306 dek personoj mortis kaj c\u0302irkau\u0306 kvardek aliaj estis vunditaj dum la atako. Ili taksas g\u0302is 1 000 la nombron de personoj c\u0302eestantaj dum la atako, lau\u0306 la novjorka televidkanalo, kiu precizigas, ke g\u0302i ne ankorau\u0306 kapablas kontroli tiujn nombrojn."}, {"text_idx": "#000036", "text": "La atakoj ne limig\u0302as al Oriento"}, {"text_idx": "#000037", "text": "En la apo Telegram, la ukrainia prezidento, Volodimir Zelenskij rapide reagis certigante, ke tiu loko havas nenian strategian valoron el milita kampo. \u00ab Pro nepotenco, Rusio plu atakas ordinarajn civitanojn, li deklaris. Ni ne povas esperi decan kaj homan sintenon g\u0302iaflanke \u00bb."}, {"text_idx": "#000038", "text": "La urbo Kremenc\u0302uk certe estas industria urbo, kie trovig\u0302as la plej granda nafto-rafinejo de Ukrainio, sed \u00ab la rafinejo situas sufic\u0302e malproksime de la butikumcentro \u00bb, lau\u0306 la korespondanto de The Economist."}, {"text_idx": "#000039", "text": "\u00ab Pasintan sabaton, pluraj atakoj per misiloj estis registritaj en la tuta lando \u00bb, memorigas siaflanke NBC. Lau\u0306 la televidkanalo, \u00ab tio pruvas, ke Rusio ne limigas siajn atakojn al oriento de Donbaso \u00bb, malgrau\u0306 la graveco de la bataloj en tiu regiono avide dezirata de Moskvo."}, {"text_idx": "#000040", "text": "En Ukrainio \u00ab la viktimoj kaj la savitoj havas urg\u0302an peton de justico \u00bb"}, {"text_idx": "#000041", "text": "Milito en Ukrainio : en la ruinaj\u0302oj de Lisic\u0302ansk, la log\u0302antoj \u00ab ne plu reagas, ec\u0302 kiam la obusoj falas \u00bb"}, {"text_idx": "#000042", "text": "Post pli ol tri monatoj da c\u0302iutagaj bombadoj, la urbo oriente de Ukrainio estas grandparte detruita. La franca informretejo \"franceinfo\" sukcesis penetri tiun areon de Donbaso bombadita de la rusiaj fortoj, renkonte al la malesperaj log\u0302antoj."}, {"text_idx": "#000043", "text": "Lisic\u0302ansk koncentras c\u0302iujn aspektojn de la milito : la detruado estas c\u0302ie, kie la okuloj povas vidi, ruinaj\u0302oj, frakasitaj veturiloj, obuskrateroj. Kaj ankau\u0306 la senhaveco de ties log\u0302antoj, terorizitaj de hau\u0306bizaj pafoj."}, {"text_idx": "#000044", "text": "De pluraj semajnoj, la apudaj urboj Severodoneck kaj Lisic\u0302ansk plene suferas la pafpotencon de la rusianoj. Ambau\u0306 s\u0302losil-urboj estas centre de la Donbasa batalo, oriente de Ukrainio."}, {"text_idx": "#000045", "text": "Post pli ol tri monatoj da milito en Ukrainio, ambau\u0306 urboj estas hodiau\u0306 grandparte detruitaj, kaj civiluloj regule tus\u0302ataj."}, {"text_idx": "#000046", "text": "Tri civiluloj tiel mortis j\u0302au\u0306don 16an de junio, en Lisic\u0302ansk, dum misilfrapoj."}, {"text_idx": "#000047", "text": "\u00ab Tiajn pafojn... Mi timas tiajn pafojn. Mi ne sukcesas paroli, mi lacegas, ec\u0302 por pas\u0302adi \u00bb, konfidas Tamara, kiu malfacile iradas lau\u0306longe de la vojo."}, {"text_idx": "#000048", "text": "Sub plena suno, en tiu polva strato, alia virino antau\u0306eniras pene. Lacega, Nina vidis siaflanke du obusojn antau\u0306nelonge deflugis en sian korton."}, {"text_idx": "#000049", "text": "\u00ab Kiel vi povas vidi, c\u0302ie estas eksplodoj. C\u0302iuj, kiuj volis foriri, foriris, sed ni havas neniun lokon por iri... \u00bb"}, {"text_idx": "#000050", "text": "Maljunulino, plu sur la vojrando, aldonas : \u00ab Nek akvo, nek gaso, nek elektro. C\u0302i tie, ni elturnig\u0302u sola ! Ni ne plu vivas, ni vivtenas nin ! Pardonu, ni devas iri... \u00bb. Forirante, s\u0302i renkontas du junulinojn, kiuj trapasas kun kanistroj en la manoj."}, {"text_idx": "#000051", "text": "\u00ab Kiam ni iras serc\u0302i akvon, pafoj pasas super niaj kapoj. Ni timas ; sed kiel vivi san akvo... \u00bb, veas Dacha, kiu rapidas, kiam aliuloj pas\u0302as au\u0306tomate, kiel anestezitaj de la milito."}, {"text_idx": "#000052", "text": "\u00ab Se ni cedus la urbon, ni plu povus savi ion c\u0302i tie... \u00bb"}, {"text_idx": "#000053", "text": "\u00ab De kie venas la pafoj ? Al kiu ili pafas ? Ni ec\u0302 ne provas scii tion.\u00bb"}, {"text_idx": "#000054", "text": "\u00ab Ni estas postvivantoj. Ni preterpasis la fazon de maltrankvilig\u0302o. Ni ne ec\u0302 reagas, kiam la obusoj flugas kaj defalas. Ni kutimig\u0302is \u00bb, koncedas Boris, junulo, kiu restis por okupig\u0302i pri siaj proksimuloj."}, {"text_idx": "#000055", "text": "Kaj dum ni plu veturas en la frakasita urbo, konsternegaj scenoj sin sekvas. Kiel tiu maljunulo, kiu tiras remorkon plenan je lignopecoj. \u00ab Jen kio restas al mi. Tio estas mia rompita lito. Mi riparos g\u0302in \u00bb."}, {"text_idx": "#000056", "text": "Ni poste preterpasas biciklantan maljunulon. Li krias : \u00ab Ukrainio nenion donas al ni. \u00bb. C\u0302i tie, en tiu s\u0302irita Donbaso, parto el la log\u0302antaro estas pro-rusia, kaj inter la log\u0302antoj, kiuj restadis, kelkaj kiel Tatiana esperas malvenkon de Ukrainio : \u00ab Miaflanke, mi volas pacon. Pri la tuta cetero, mi prifajfas. C\u0302i tie, c\u0302iuj konas la sorton de tiu milito. Sed tamen la Ukrainoj persistas batali. Se ni cedus la urbon, ni plu povus savi ion c\u0302i tie... \u00bb"}, {"text_idx": "#000057", "text": "Dum la artileriaj pafoj proksimig\u0302as, c\u0302e elirejo de la urbo, ukrainaj soldatoj ripozas en la ombro de arbo. De pli ol monato ili batalas c\u0302i tie."}, {"text_idx": "#000058", "text": "Milito en Ukrainio : \u00ab La rusianoj detruos c\u0302ion por posedi tiun teritorion \u00bb, denuncas la urbestro de Severodoneck, kie kemia uzino estis bombita"}, {"text_idx": "#000059", "text": "Jegor, ok-jara, same kiel Anne Franck antau\u0306 li, rakontas en sia taglibro la militon en Ukrainio"}, {"text_idx": "#000060", "text": "Dum la dua mondmilito, fama knabino verkis sian taglibron."}, {"text_idx": "#000061", "text": "Ok jardekojn poste, la milito denove frapas la eu\u0306ropan kontinenton."}, {"text_idx": "#000062", "text": "Jegor Kravcov spertis la samajn teruraj\u0302ojn, kaj ankau\u0306 li dokumentis sian militon en Ukrainio."}, {"text_idx": "#000063", "text": "La 8-jara knabo prizorgis sekretan taglibron dum la rusia sieg\u0302o de Mariupolo. G\u0302i entenas emociegajn vortojn kaj desegnaj\u0302ojn por rakonti la c\u0302iutagan hororon."}, {"text_idx": "#000064", "text": "Kun lia patrino kaj fratino, ili rifug\u0302is en Zaporij\u0302o, post kiam raketo traboris la plafonon de ilia domo."}, {"text_idx": "#000065", "text": "\u00ab Mi estas vundita c\u0302e la dorso, mia hau\u0306to estas s\u0302irita. La kapo de mia fratino estas frakasita. De mia patrino s\u0302irig\u0302is la muskoloj de la mano, kaj s\u0302i havas truon en la kruro. \u00bb"}, {"text_idx": "#000066", "text": "Jegor retrovis ludojn siaag\u0302ajn, sed lia avo terure mankas al li. Li mortis post du monatoj da milito. Jegor bedau\u0306ras ankau\u0306 la teatron de Mariupolo, kiun li s\u0302ategis frekventi. Tiu teatro, kie civiluloj kas\u0302ig\u0302is, kaj ke Rusio bombadis komence de la sieg\u0302o de la urbo."}, {"text_idx": "#000067", "text": "\u00ab Li c\u0302iam s\u0302atis desegni, rakontas Olena Kravcova, la patrino de Jegor. Li kutimis desegni per globskribilo, kaj neniam uzadis farbokrajonojn kaj feltkranojojn. Li desegnis magazenojn kaj ludojn per sia globskribilo, tio estis lia hobio. Sur tiu c\u0302i desegnaj\u0302o, estas du el niaj najbarinoj, Nadja kaj Galja. Ili estis enterigitaj. La unua fratino mortis, poste la alia. Tio estas lia lasta desegnaj\u0302o. \u00bb"}, {"text_idx": "#000068", "text": "Kiam s\u0302i trovis la taglibron de sia filo, Olena ekploregis. S\u0302i ploris ankau\u0306 filmante sian domon detruitan de la rusia armeo. G\u0302i estis bela domo, kun g\u0302ardeno."}, {"text_idx": "#000069", "text": "Nun, c\u0302ar Rusio okupacias la urbon, la familo ne povas reveni tien por rekonstrui g\u0302in."}, {"text_idx": "#000070", "text": "Milito en Ukrainio : almenau\u0306 2100 civiluloj mortis en Mariupolo"}, {"text_idx": "#000071", "text": "Ukrainio : pli ol 200 komunaj fosaj\u0302oj estis malkovritaj apud Mariupolo"}, {"text_idx": "#000072", "text": "130 personoj estis savitaj el la ruinaj\u0302oj de la teatro de Mariupolo, bombadita de la rusia armeo"}, {"text_idx": "#000073", "text": "Milito en Ukrainio : pediatria malsanulejo de Mariupolo estis bombadita"}, {"text_idx": "#000074", "text": "Video. \u00ab La okupacianto \u00bb : la milito rakontita fare de telefono de rusia soldato"}, {"text_idx": "#000075", "text": "Ukraina j\u0302urnalisto muntis videojn rekuperitajn en la telefono de leu\u0306tenanto de la rusia armeo militmalliberulo."}, {"text_idx": "#000076", "text": "La filmo, kiu dau\u0306ras c\u0302irkau\u0306 dudek minutojn, montras la vivon de junulo 23-jara, kiu baskulas de vesperfestoj kun amikoj al scenoj de detruado."}, {"text_idx": "#000077", "text": "G\u0302i enkalkulas pli ol tri milionojn da vidoj en Jutubo."}, {"text_idx": "#000078", "text": "Yuri naskig\u0302is la 27an de julio 1998 en Murmansko, ekstrema nord-okcidento de Rusio."}, {"text_idx": "#000079", "text": "Antau\u0306 ol esti leu\u0306tenanto en la rusia armeo, li filmis sian vivon per sia telefono, kiel normala junulo 23-jara."}, {"text_idx": "#000080", "text": "Tiun aparaton ekposedis la ukraina armeo, kiam li estis kaptita, komence de pasinta aprilo."}, {"text_idx": "#000081", "text": "La videoj de liaj amikoj, de liaj vesperfestoj, ferioj kaj intervenoj en C\u0302ec\u0302enio, poste en la donecka provinco, en Ukrainio, estis rekuperitaj de Mikhai\u0308l Tkach, c\u0302efo de la enketservoj de la ukraina j\u0302urnalo Oukrai\u0308nska Pravda, kiu utiligis ilin por munti dokumentaj\u0302on nomitan \u00ab La okupacianto \u00bb kaj spektitan de pli ol 3 milionoj da fojoj en Jutubo."}, {"text_idx": "#000082", "text": "Kiel rakontas Holod, sendependa rusia informretejo, la j\u0302urnalisto konsideris, ke \u00ab la socia valoro de tiuj videoj superas la etikajn argumentojn kontrau\u0306 ilia publikigo \u00bb."}, {"text_idx": "#000083", "text": "Li enprofundig\u0302is en la intimecon de tiu militmalliberulo por montri 24-minutan videon ekskluzive realigitan per tiuj s\u0302telitaj bildoj."}, {"text_idx": "#000084", "text": "Montri \u00ab la veron de la milito \u00bb"}, {"text_idx": "#000085", "text": "\u00ab Ni volas vivi sen milito, ni estas la kadetoj de la Kremlo, la honoro kaj fiereco de la tuta lando \u00bb, kantas la junaj samklasaj kamaradoj en la malferma sceno."}, {"text_idx": "#000086", "text": "Sur la frontoj, la kaskoj markitaj de la litero Z, anstatau\u0306igas la c\u0302apojn de diplomitoj, kaj la bandag\u0302oj rug\u0302aj je sango anstatau\u0306as la glasojn de alkoholo en la manoj. La vizag\u0302o de Yuri lacig\u0302as, li iom-post-iom forgesas la datojn kaj la lokojn."}, {"text_idx": "#000087", "text": "La filmo finig\u0302as per sceno de senespera retreto markita de sakraj\u0302oj. La ukraina aviadilaro bombadas kolonon da tankoj de la kadeto, kiu trovas rifug\u0302ejon en detruita vilag\u0302o. Kas\u0302ita en kabano, Yuri Shalaev filmas la alvenon de la ukrainaj infanterianoj, kelkajn horojn antau\u0306 sia arestado."}, {"text_idx": "#000088", "text": "Tiu escepta dokumento metas la spektanton kiel eble plej proksime de la milito kaj de la c\u0302iutagaj\u0302oj de la rusiaj soldatoj, en tiu epoko de smartfonoj kaj sociaj retoj."}, {"text_idx": "#000089", "text": "Terura kaj fascina, la filmita renkonto de la militmalliberulo kun la ukraina jutubisto Volodymyr Zolkin kompletigas tiun \u00ab tridimensian portreton \u00bb de Rusiano priskribita de Holod kiel \u00ab la produkto de dudek jaroj da politika dominado fare de Putino \u00bb."}, {"text_idx": "#000090", "text": "La pos\u0302telefono de Yuri, kies privatajn mesag\u0302ojn estis konsultitaj de la muntisto, estas efektive \u00ab spegulo de la rusia propagando \u00bb, konstatas Mikhai\u0308l Tkach, intervjuita de Meduza, rusparolanta informretejo bazita en Latvio."}, {"text_idx": "#000091", "text": "Publikigante bildojn, kiuj montras la mekanismon de la milita eskalado, li asertas, ke li volis montri \u00ab la veron de la milito \u00bb."}, {"text_idx": "#000092", "text": "\u00ab Mi muntas videon \u00bb, eksplikas la leu\u0306tenanto al unu el siaj kamaradoj, en la filmo. \u00ab Sed, diablo, por kion fari ? \u00bb demandas la alia."}, {"text_idx": "#000094", "text": "Rusoj estas arestitaj, c\u0302ar ili lau\u0306das pacon, kaj tiu vorto estas nun malpermesita"}, {"text_idx": "#000095", "text": "Rusio : miloj de kontrau\u0306-militaj manifestaciantoj estas arestitaj"}, {"text_idx": "#000096", "text": "Rusio : manifestaciantoj arestitaj kaj torturitaj, justico silentigita... Jen la dua milito de Vladimir Putin"}, {"text_idx": "#000098", "text": "Tiuj francaj entreprenoj \u00ab eksportas armilojn al la koalicio emirlanda-Sauda sciante, ke ili ebligas plenumi militkrimojn de post 2015 \u00bb, bedau\u0306ras unu el la plendantaj NROj."}, {"text_idx": "#000099", "text": "Du gravaj entreprenoj de la franca industrio estas celitaj pro kompliceco. Tri NROj anoncis j\u0302au\u0306don 2an de junio, ke ili plendis c\u0302e tribunalo en Parizo kontrau\u0306 \"Dassault\", \"Thale\u0300s\" kaj \"MBDA-Francio\" pro \u00ab kompliceco de militkrimoj \u00bb kaj \u00ab kompliceco de krimoj kontrau\u0306 la homaro \u00bb. Ili akuzas tiujn entreprenojn, ke ili vendis armilojn al Sauda Arabio kaj Unuig\u0302intaj Arabaj Emirlandoj, kiuj utiligis ilin kontrau\u0306 civiluloj en Jemeno."}, {"text_idx": "#000100", "text": "La tri entreprenoj \u00ab eksportas armilojn al la koalicio emirlanda-sauda sciante, ke ili ebligas plenumi militkrimojn de post 2015 \u00bb, bedau\u0306ras Cannelle Lavite, kiu laboras c\u0302e la \"Eu\u0306ropa centro por la konstituciaj kaj homaj rajtoj\", unu el la plendantoj."}, {"text_idx": "#000101", "text": "Kvindek nau\u0306 aviadiloj \"Mirage\" estis venditaj al la Emirlandoj"}, {"text_idx": "#000102", "text": "Lau\u0306 la NROj, Dassault ebligas atakojn \u00ab kontrau\u0306 civiluloj kaj civilaj infrastrukturoj \u00bb vendante sed c\u0302efe garantiante la funkciigadon de 59 aviadiloj \"Mirage\" akiritaj de Unuig\u0302intaj Arabaj Emirlandoj, kio ebligas \u00ab konservi ilin operacaj \u00bb, dau\u0306rigis Cannelle Lavite."}, {"text_idx": "#000103", "text": "La societo MBDA-Francio siaflanke estas persekutata, c\u0302ar g\u0302i eksportis misilojn \"Storm Shadow\" kaj \"Scalp\" al la interbatalantoj."}, {"text_idx": "#000104", "text": "La grupo \"Thale\u0300s\" estas celata, c\u0302ar g\u0302i liveris gvidsistemojn de misiloj nomitajn \"Damocle\u0300s\" kaj \"Thalios\", mencias la juristino."}, {"text_idx": "#000105", "text": "Aliaj plendantoj, la jemena NRO Mwatana, kaj la franca NRO Sherpa asertas, ke ili dokumentis \u00ab mil atakojn kontrau\u0306 civiluloj \u00bb. La bilanco mencias \u00ab almenau\u0306 3 000 mortinojn kaj 4 000 vunditojn \u00bb pro uzado \u00ab de fres\u0302dataj armiloj \u00bb venditaj al Emirlandoj kaj Sauda Arabio, lau\u0306 ties ekzekutiva direktoro, Abdulrasheed Al-Faqih."}, {"text_idx": "#000106", "text": "En aprilo, la franca esplormediato Disclose jam konfirmis la uzadon de francaj armiloj en Jemeno."}, {"text_idx": "#000107", "text": "De 2014, la Jemena konflikto, kiu okazigis milojn da mortintoj, kontrau\u0306starigas la ribelulojn Hutiajn kaj la fortojn de la registaro, helpatajn de Sauda Arabio kaj Unuig\u0302intaj Arabaj Emirlandoj."}, {"text_idx": "#000108", "text": "Jemeno: franca armilaro estas uzata en Jemeno, konfirmas noto de la milita spionservo"}, {"text_idx": "#000110", "text": "Jemeno: 1000 tagoj da konflikto en indiferenteco"}, {"text_idx": "#000111", "text": "Enketoj okazas en Ukrainio koncerne akuzojn pri militkrimoj. Urg\u0302as por la enketistoj kolekti pruvojn kaj deklaraciojn de atestantoj."}, {"text_idx": "#000112", "text": "Tiu misio, Amnestio taskig\u0302is de pluraj semajnoj. G\u0302ia raporto, publikigita antau\u0306nelonge, provizas atestojn pri murdoj plenumintaj de la rusia armeo. Euronews demandis Agne\u0300s Callamard, g\u0302enerala sekretario de Internacia Amnestio pri tiuj malobservadoj."}, {"text_idx": "#000113", "text": "Vi estis speciala raportistino de Unuig\u0302intaj Nacioj por la senjug\u0302aj ekzekutoj. Vi ankau\u0306 iris surloken en Ukrainio. Kio plej s\u0302okas en tiu konflikto ?"}, {"text_idx": "#000114", "text": "La plej s\u0302oka aspekto de tiu konflikto estas foresto de bazo. Nenia racia maniero ebligas ekspliki g\u0302in. Nenia pravigo ekzistas pri tiu invado, pri la agreso de Rusio kontrau\u0306 Ukrainio. Mi spertis multajn konfliktojn. En c\u0302i tiuj kazoj, ni povis esplori la profundajn kialojn kaj trovi eksplikojn. Okaze de Ukrainio, neniaj eksplikoj ekzistas."}, {"text_idx": "#000115", "text": "En via raporto vi petas, ke la suspektataj kulpintoj pri militkrimoj \u00ab c\u0302iuflankaj \u00bb estu persekutitaj c\u0302e tribunalo. C\u0302u vi havas pruvojn, kiuj sugestas, ke Ukrainio plenumis militkrimojn ?"}, {"text_idx": "#000116", "text": "G\u0302is nun, ni sekvas la malobservadojn plenumintajn fare de Ukrainio. Sendube, kelkaj ekzistas. Sed la skalo ne kompareblas kun la malobservadoj plenumintaj de la rusia armeo, kaj tio estu substrekita kaj emfazita. La rusiaj malobservadoj inkluzivas tre grandan nombron da blindaj atakoj kontrau\u0306 civiluloj kaj ties havaj\u0302oj. Tio enkalkulas torturaj\u0302ojn kaj grandan nombron de senjug\u0302aj ekzekutoj de personoj detenataj en sieg\u0302ata urbo."}, {"text_idx": "#000117", "text": "Ukrainio malfermis enketojn pri militkrimoj. C\u0302u la jug\u0302a sistemo de la lando pretas por tia projekto ?"}, {"text_idx": "#000118", "text": "Vers\u0302ajne ne. Mi opinias, ke la defio grandas. Dum nia misio en Ukrainio, ni spertis la fakton, ke la viktimoj kaj la savitoj havas urg\u0302an peton de justico. Kaj ni scias, ke la sistemo ne kapablos respondi al c\u0302iuj demandoj. La Ukrainioj bezonos internacian helpon por persekuti tiujn krimojn."}, {"text_idx": "#000119", "text": "C\u0302u vi fidas, ke la justico iam efektivig\u0302os ?"}, {"text_idx": "#000120", "text": "Mi plu estas konvinkita, ke justico efektivig\u0302os. Ni bezonas, ke la viktimoj sciu, ke ili estos au\u0306skultitaj kaj agnoskitaj."}, {"text_idx": "#000121", "text": "Milito en Ukrainio : enketo de Internacia Amnestio emfazas \u00ab nerefuteblajn pruvojn \u00bb de militkrimoj"}, {"text_idx": "#000122", "text": "Kontrolado. Milito en Ukrainio : la \u201cWashington Post\u201d malfermas platformon de au\u0306tentigitaj videoj"}, {"text_idx": "#000123", "text": "La NeRegistara Organizaj\u0302o enketis dum 12 tagoj en la urboj situantaj nord-okcidente de Kievo. G\u0302i kolektis multajn atestojn kaj dokumentojn."}, {"text_idx": "#000124", "text": "\u00ab Li ne revenos \u00bb. G\u0302ia raporto publikigita c\u0302i-vendrede, estas titolita per la respondo de rusia soldato al maljunulo, kies bofilon li j\u0302us ekzekutis. Internacia Amnestio precize dokumentas militkrimojn plenumintajn de la rusia armeo en Ukrainio."}, {"text_idx": "#000125", "text": "La enketo, kiu dau\u0306ris 12 tagojn, koncentrig\u0302is en la liberigitaj komunumoj nord-okcidente de Kievo, kun Buc\u0302a kiel epicentro."}, {"text_idx": "#000126", "text": "La NRO priskribas interalie \u00ab kvin evidentajn senjug\u0302ajn ekzekutojn \u00bb plenumintajn de la Rusioj inter la 4a kaj la 19a de marto. Se tio s\u0302ajnas malmulte kompare kun la nombro de kadavroj trovitaj sur la stratoj post la liberigo de la urbo, kiu s\u0302okis la tutan okcidentan mondon, tiuj kazoj estas starigitaj kun precizigoj. La enketistoj kolektis la atestojn de familioj de viktimoj, la kuglojn kaj kuglingojn sur la krimaj lokoj, kaj rusiajn militajn dokumentojn, kiuj ebligas pli precize identigi la kulpintojn."}, {"text_idx": "#000127", "text": "\u00ab Ni havas nerefuteblajn pruvojn \u00bb, \u00ab Ni asertas, ke militkrimoj estas plenumintaj sur la ukrainia teritorio \u00bb, insistis la vic-prezidanto de Internacia Amnestio, Jean-Claude Samouiller."}, {"text_idx": "#000128", "text": "La NRO tiel enkalkulis 22 \u00ab kontrau\u0306leg\u0302ajn hommurdojn \u00bb memorigante, ke \u00ab la senjug\u0302aj ekzekutoj estas militkrimoj \u00bb."}, {"text_idx": "#000129", "text": "La raporto ankau\u0306 evidentig\u0302as, ke \u00ab kontrau\u0306leg\u0302aj bombadoj \u00bb en Borodianko tus\u0302is \u00ab ok log\u0302ajn konstruaj\u0302ojn \u00bb. \u00ab Ene de ili vivis 600 familioj, kaj 42 civiluloj estis mortigitaj \u00bb, denuncas Jean-Claude Samouiller."}, {"text_idx": "#000130", "text": "\u00ab Nenia ukrainia milita celo trovig\u0302is ene la frapitaj konstruaj\u0302oj au\u0306 proksime de ili \u00bb, mencias la raporto, kiu plu citas multajn kaj kors\u0302irajn atestojn."}, {"text_idx": "#000131", "text": "Internacia Amnestio deziras nun, ke tiu raporto kaj la pruvoj liveritaj, povos havi jug\u0302an sekvaj\u0302on al tiuj militkrimoj."}, {"text_idx": "#000132", "text": "\u00ab Bazita sur la principo de hierarkia respondeco, la hierarkiaj superuloj, interalie la militaj komandantoj kaj la civilaj estroj \u00bb estu kulpigitaj krom la soldatoj au\u0306toroj de tiuj krimoj, deziras la NRO."}, {"text_idx": "#000135", "text": "Rusio devas fronti justicon por g\u0302iaj militkrimoj : tio estas la konkludo de la raporto de Internacia Amnestio, kiu enketis pri la multaj rusiaj ekscesoj plenumintaj en Ukrainio."}, {"text_idx": "#000136", "text": "Centoj da senjug\u0302aj ekzekutoj, torturoj kaj bombadoj estas pruvitaj kaj dokumentitaj."}, {"text_idx": "#000138", "text": "\u00ab Ni scias, ke la krimoj plenumintaj kontrau\u0306 personoj, kiuj vivas c\u0302irkau\u0306 Kievo, pri kiuj ni raportas hodiau\u0306, estas ne nur anekdotaj, akcesoraj au\u0306 flankaj. Ni scias, ke ili estas parto de karakteriza skemo de la konduko de la milito fare de Rusio ekde la komenco, ripetita skemo, grandampleksa kaj kun detruega efiko \u00bb."}, {"text_idx": "#000139", "text": "La ekzekutoj de civiluloj estis kvalifikitaj fare de Rusio kiel enscenigo kaj provoko, tamen surloke estis trovitaj specifaj municioj, militaj libretoj pri trejnado en la rusa lingvo, kiu demonstras, ke ja rusiaj tac\u0302mentoj specife trejnitaj plenumis tiujn masakrojn."}, {"text_idx": "#000140", "text": "Lau\u0306 la guberniestro de la regiono de Kievo, 1235 korpoj estis trovitaj en log\u0302ejoj au\u0306 sur la stratoj post la foriro de la rusiaj trupoj."}, {"text_idx": "#000141", "text": "Milito en Ukrainio : \u00ab Ni ec\u0302 ne plu sukcesas kalkuli \u00bb la nombron de mortintoj en Buc\u0302a, atestas armepastro"}, {"text_idx": "#000142", "text": "Gerniko : 85 jarojn post la bombado, du elsavig\u0302intinoj transmetas mesag\u0302on de espero al la Ukrainoj"}, {"text_idx": "#000143", "text": "Pasintan mardon, la komunumo de la hispana eu\u0306ska lando memorfestis la 85 jarojn de la 26a de aprilo 1937, kiam la germana aviadilaro detruis Gernikon. Tiu dramo resendas al tio, kio okazas nun en Ukrainio, kaj instigis du nau\u0306dekjarulinojn esprimi sian solidarecon kun la viktimoj de la rusia invado."}, {"text_idx": "#000144", "text": "Crucita Etxabe kaj Mari Carmen Aguirre, respektive 92-jara kaj 91-jara, priskribas al la hispana novaj\u0302agentejo EFE siajn memoraj\u0302ojn, perfekte klarajn, pri la inferaj horoj de la bombadoj de Gerniko, en 1937. Tiu rakonto resendas al tio, kio okazas nun en Ukrainio. G\u0302uste pro tio, ili decidis paroli por esprimi la malg\u0302ojon, kiujn ili spertas vidante, ke la historio ripetig\u0302as."}, {"text_idx": "#000145", "text": "De Gerniko g\u0302is Mariupolo, la hororo plu estas la sama."}, {"text_idx": "#000146", "text": "La 26an de aprilo 1937, estis tago de foiro. La vetero estis agrabla, do post la tagmang\u0302o, Crucita iris ludi en la parko Cuatro Bancos, c\u0302e la altaj\u0302oj de la urbo. De tie, s\u0302i vidis la flugadon de eskadro da aviadiloj de la Legio Kondor, la aviadilaro de Hitler : \u00ab Ili flugis tiel malalte, s\u0302i memoras, ke ni vidis la pilotojn. Kaj poste, ili bombadis \u00bb. Estis la 16-a horo kaj duono, s\u0302i memoris tion dum sia tuta vivo."}, {"text_idx": "#000147", "text": "Mari Carmen, siaflanke, estis malsupre en la urbo, kaj s\u0302i rakontas la unuan eksplodon, la timegon, poste la duan, la trian kaj sian furiozan kurson por protekti sin. \u00ab Post kelkaj minutoj, s\u0302i priskribas, c\u0302io malhelig\u0302is, nebulig\u0302is, kaj Gerniko ekbrulis, la c\u0302ielo rug\u0302ig\u0302is, la tuta urbo flamig\u0302is \u00bb."}, {"text_idx": "#000148", "text": "En kelkaj horoj, la legio Kondor, sendita de Hitler por apogi la diktatoron Franko en lia milito kontrau\u0306 la Respublikanoj, forj\u0302etis 50 tunojn da bomboj al la 7 000 log\u0302antoj. Tri kvaronoj el la urbo estis detruitaj, pli ol 1 400 civiluloj mortis, centoj estis vunditaj. Aliaj fug\u0302is, foriris por rifug\u0302i al Bilbao, kelkaj aliaj al Francio, kiel Crucita kaj s\u0302iaj gepatroj. Ili movig\u0302is al Saint-Jean-Pied-de-Port, Bordozo, Parizo, poste Bry-sur-Marne dum du jaroj, antau\u0306 ol reiri al Gerniko."}, {"text_idx": "#000149", "text": "\u00ab La reveno estis samtempe ekscita kaj terura, rakontas Crucita. C\u0302io estis ruinigita. C\u0302io estis rekonstruenda. \u00bb 85 jarojn poste, rakontante tion s\u0302i plu ploras. Kaj la doloro ec\u0302 pli intensig\u0302as, vidante c\u0302e la televido la bildojn, kiuj devenas de Ukrainio. La bomboj, la sango, la homoj, kiuj foriras kun siaj valizoj. S\u0302i ne sukcesas rigardi. \u00ab Sed mi volas diri al tiuj ukrainiaj familioj, ke c\u0302io glatos, s\u0302i diras, ili elturnig\u0302os, c\u0302ar oni restarig\u0302as. \u00bb \u00ab Oni rigardu la estontecon, aldonas Mari Carmen, kaj konservi necesan esperon.\u00bb"}, {"text_idx": "#000151", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000153", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000154", "text": "Voir le profil de neniammilitointerni sur le portail Overblog"}]